Indhold

# Matematiske funktioner

Dette afsnit indeholder de matematiske funktioner i Calc. For at åbne Funktionsguide, vælg Indsæt ▸ Funktion.

## AGGREGER

Denne funktion returnerer et sammendraget resultat af beregningen i området. Du kan benytte forskellige sammendragsfunktioner som oplistet herunder. AGGREGER-funktionen (sammendragsfunktionen) giver dig mulighed for at udelade skjulte rækker, fejl, SUBTOTAL (delsammentælling) og andre sammendragsfunktioner i beregningen.

## RÅSUBTRAHER (på engelsk: RAWSUBTRACT)

Subtraherer et antal værdier og giver resultatet, uden at fjerne små afrundingsfejl.

## SUM (samme navn på engelsk)

Adderer et sæt tal.

## SUM.HVIS (på engelsk: SUMIF)

Afgør hvilke værdier i et celleområde, der opfylder et angivet kriterium, og returnerer så summen af disse værdier. Alternativt kan funktionen afgøre, hvilke værdier i ét celleområde, der opfylder et kriterium, og så returnere summen af værdier i de tilsvarende celler i et andet celleområde.

## FARVE (på engelsk: COLOR)

Returnerer en numerisk værdi beregnet af en kombination af tre farver (rød, grøn og blå) samt alfakanalen i RGBA-farvesystemet.Resultatet afhænger af farvesystemet som bruges på din computer.

## SUM.FLERE.HVIS (på engelsk: SUMIFS)

Returnerer summen af værdier i celler i et område, der opfylder flere kriterier i flere områder.

## ABS

Returnerer den numeriske (absolutte) værdi af et tal.

#### Syntaks

ABS(Tal)

Tal er den værdi, hvis numeriske værdi skal beregnes. Den numeriske værdi af et tal, er dets værdi uden +/- fortegnet.

#### Eksempel

=ABS(-56) returnerer 56.

=ABS(12) returnerer 12.

=ABS(0) returnerer 0.

## AFKORT (på engelsk: TRUNC)

Afkortere et tal, mens den beholder et angiver antal decimalcifre.

## AFRUND (på engelsk: ROUND)

Afrunder et tal til et bestemt antal decimaler.

#### Syntaks

AFRUND( Tal [; Antal])

Returnerer Tal afrundet til Antal decimaler. Hvis Antal udelades eller er nul, afrunder funktionen til nærmeste heltal. Hvis Antal er negativ, afrunder funktionen til nærmeste 10, 100, 1000 etc.

Denne funktion afrunder til det nærmeste tal. Se RUND.NED og RUND.OP for alternativer.

#### Eksempel

=AFRUND(2,348; 2) returnerer 2,35

=AFRUND(-32,4834; 3) returnerer -32,483. Skift celleformatet for at se alle decimaler.

=AFRUND(2,348; 0) returnerer 2.

=AFRUND(2,5)returnerer 3.

=AFRUND(987,65; -2) returnerer 1000.

## ARCCOS (på engelsk: ACOS)

Returnerer arccosinus af et tal.

#### Syntaks

ARCCOS(Tal)

Denne funktion returnerer den inverse trigonometriske cosinus til Tal, det vil sige den vinkel (i radianer), hvis cosinus er Tal. Den returnerede vinkel er mellem 0 og PI.

For at returnere vinklen i grader skal du bruge funktionen GRADER.

#### Eksempel

=ARCCOS(-1) returnerer 3,14159265358979 (pi radianer).

=GRADER((ARCCOS(0,5)) returnerer 60. Cosinus af 60 grader er 0,5.

## ARCCOSH (på engelsk: ACOSH)

Returnerer et tals inverse hyperbolske cosinus.

#### Syntaks

ARCCOSH(Tal)

Denne funktion returnerer den inverse hyperbolske cosinus til Tal, det vil sige den værdi, hvis hyperbolske cosinus er Tal.

Tal skal være større end eller lig med 1.

#### Eksempel

=ARCCOSH(1) returnerer 0.

=ARCCOSH(COSH(4)) returnerer 4.

## ARCCOT (på engelsk: ACOT)

Returnerer den inverse cotangens (arcus cotangens) for det givne tal.

#### Syntaks

ARCCOT(Tal)

Denne funktion returnerer den inverse trigonometriske cotangens til Tal, det vil sige den vinkel (i radianer), hvis cotangens er Tal. Den returnerede vinkel er mellem 0 og PI.

For at returnere vinklen i grader skal du bruge funktionen GRADER.

#### Eksempel

=ARCCOT(1) returnerer 0,785398163397448 (pi/4 radianer).

=GRADER(ARCCOT(1 )) returnerer 45. Tangens af 45 grader er 1.

## ARCCOTH (på engelsk: ACOTH)

Returnerer den inverse hyperbolske cotangens for det givne tal.

#### Syntaks

ARCCOTH(Tal)

Denne funktion returnerer den inverse hyperbolske cotangens til Tal, det vil sige det tal, hvis hyperbolske cotangens er Tal.

Der fremkommer en fejl, hvis Tal er mellem -1 og 1 inklusiv.

#### Eksempel

=ARCCOTH(1,1) returnerer den inverse hyperbolske cotangens af 1,1, tilnærmelsesvis 1,52226.

## ARCSIN (på engelsk: ASIN)

Returnerer arcsinus af et tal.

#### Syntaks

ARCSIN (Tal)

Denne funktion returnerer den inverse trigonometriske sinus til Tal, det vil sige den vinkel (i radianer), hvis sinus er Tal. Den returnerede vinkel er mellem -PI/2 og +PI/2.

For at returnere vinklen i grader skal du bruge funktionen GRADER.

#### Eksempel

ARCSIN(0) returnerer 0.

ARCSIN(1) returnerer 1,5707963267949 (pi/2 radianer).

GRADER(ARCSIN(0,5)) returnerer 30. Sinus af 30 grader er 0,5.

## ARCSINH (på engelsk: ASINH)

Returnerer et tals inverse hyperbolske sinus.

#### Syntaks

ARCSINH(Tal)

Denne funktion returnerer den inverse hyperbolske sinus til Tal, det vil sige det tal, hvis hyperbolske sinus er Tal.

#### Eksempel

=ARCSINH(-90) returnerer ca. -5,1929877.

=ARCSINH(SINH(4)) returnerer 4.

## ARCTAN (på engelsk: ATAN)

Returnerer arctangens af et tal.

#### Syntaks

ARCTAN(Tal)

Denne funktion returnerer den inverse trigonometriske tangens af Tal, det vil sige den vinkel (i radianer), hvis tangens er Tal. Den returnerede vinkel er mellem -pi/2 og pi/2.

For at returnere vinklen i grader skal du bruge funktionen GRADER.

#### Eksempel

=ARCTAN(1) returnerer 0,785398163397448 (pi/4 radianer).

=GRADER(ARCTAN(1)) returnerer 45. Tangens af 45 grader er 1.

## ARCTAN2 (på engelsk: ATAN2)

Returnerer vinklen (i radianer) mellem x-aksen og en linje fra 0-punktet til dette punkt (NumberX|NumberY).

Denne funktion er en del af Open Document Format for Office Applications (OpenDocument) standard Version 1.2. (ISO/IEC 26300:2-2015)

#### Syntaks

ARCTAN2(Tal_X; Tal_Y)

Tal_X er værdien af x-koordinaten.

Tal_Y er værdien af y-koordinaten.

Programmeringssprog har normalt den modsatte rækkefølge argumenter i deres atan2()-funktion.

ATAN2 returnerer vinklen (i radianer) mellem x-aksen og en linje fra 0-punktet til dette punkt (NumberX|NumberY)

#### Eksempel

ATAN2(-5;9) returnerer 2,07789 radianer.

For at få vinklen i grader bruger du funktionen GRADER (på engelsk: DEGREES) på resultatet.

=GRADER(ATAN2(12.3;12.3)) returnerer 45. Tangenten til 45 grader er 1.

LibreOffice svarer 0 for ATAN2(0;0).

Funktionen kan bruges til at konvertere cartesiske koordinater til polare koordinater.

=GRADER(ATAN2(-8;5)) returnerer φ = 147,9 grader

## ARCTANH (på engelsk: ATANH)

Returnerer et tals inverse hyperbolske tangens.

#### Syntaks

ARCTANH(Tal)

Denne funktion returnerer den inverse hyperbolske tangens af Tal, det vil sige den værdi, hvis hyperbolske tangens er Tal.

Tal skal opfylde betingelsen -1 < Tal < 1.

#### Eksempel

ARCTANH(0) returnerer 0.=ATANH(0)

## COS (samme navn på engelsk)

Returnerer cosinus af den givne vinkel (i radianer).

#### Syntaks

COS(Tal)

Tal er den værdi, der skal beregnes cosinus af.

For at returnere cosinus af en vinkel i grader, skal du bruge funktionen RADIANER (på engelsk: RADIANS).

#### Eksempel

COS(PI()*2) returnerer 1, cosinus af 2*PI radianer.

COS(RADIANER(60)) returnerer 0,5, cosinus af 60 grader.

## COSH (samme navn på engelsk)

Returnerer et tals hyperbolske cosinus.

#### Syntaks

COSH(Tal)

Returnerer den hyperbolske cosinus af Tal.

#### Eksempel

COSH(0) returnerer 1, den hyperbolske cosinus af 0.

## COT (samme navn på engelsk)

Returnerer cotangens til den givne vinkel (i radianer).

#### Syntaks

COT(Tal)

Returnerer (den trigonometriske) cotangens af Tal, vinklen i radianer.

For at returnere cotangens af en vinkel i grader, skal du bruge funktionen RADIANER.

Cotangens af en vinkel svarer til 1 divideret med tangens til vinklen.

### Eksempler:

COT(PI()/4) returnerer 1, cotangens af pi/4 radianer.

=COT(RADIANER(45)) returnerer 1, cotangens af 45 grader.

## COTH (samme navn på engelsk)

Returnerer den hyperbolske cotangens af et givent tal (vinkel).

#### Syntaks

COTH(Tal)

Returnerer den hyperbolske cotangens af Tal.

#### Eksempel

=COTH(1) returnerer den hyperbolske cotangens af 1, tilnærmelsesvis 1,3130.

## CSC (samme navn på engelsk)

Returnerer cosecans af en given vinkel (i radianer). Cosecans af en vinkel er lig med 1 divideret med sinus af vinklen.

Denne funktion er tilgængelig siden LibreOffice 3.5.

#### Syntaks

CSC(Tal)

Returnerer (den trigonometriske) cosecans til Tal, vinklen i radianer.

For at returnere cosecans af en vinkel i grader, skal du bruge funktionen RADIANER.

#### Eksempel

=CSC(PI()/4) returnerer ca. 1,4142135624, hvilket er den inverse af sinus af PI/4 radianer.

=CSC(RADIANER(30)) returnerer 2, hvilket er cosecans af 30 grader.

## CSCH

Returnerer den hyperbolske cosecans af et tal.

Denne funktion er tilgængelig siden LibreOffice 3.5.

#### Syntaks

CSCH(Tal)

Returnerer den hyperbolske cosecans af Tal.

#### Eksempel

=CSCH(1) returnerer ca. 0.8509181282, den hyperbolske cosecans af 1.

## EKSP (på engelsk: EXP)

Returnerer e opløftet til n'te potens. Konstanten e har en værdi på tilnærmelsesvis 2.71828182845904.

#### Syntaks

EKSP(Tal)

Tal er potensen som e skal opløftes til.

#### Eksempel

=EKSP(1) returnerer 2,71828182845904, den matematiske konstant e med Calc's nøjagtighed.

## EUROKONVERTER (på engelsk: EUROCONVERT)

Konverterer mellem gammel europæisk national valuta og til og fra euro.

#### Syntaks

EUROKONVERTER( Værdi; "Fra_valuta"; "Til_valuta" [; Fuld_præcision [; Triangulær_præcision]])

Værdi er beløbet i valutaenheden, som skal omregnes.

Fra_valuta og til_valuta er de valutaenheder, der skal konverteres fra henholdsvis til. De skal være tekst, den officielle forkortelse for den relevante valutaenhed (for eksempel, "EUR") som vist i tabellen nedenfor. Kurserne (vist pr. Euro) blev defineret af Den europæiske Kommission.

Fuld_præcision er valgfri. Hvis undladte eller Falsk, afrundes resultatet i henhold til decimaler i Til valuta. Hvis Fuld_præcision er Sand, afrundes resultatet ikke.

Triangulær_præcision er valgfri. Hvis Triangulær_præcision er givet og >=3, afrundes mellemresultatet af en triangulær konvertering (valuta1, EUR, valuta2) til denne præcision. Hvis Triangulær_præcision er udeladt, afrundes mellemresultatet ikke. Hvis Til valuta derudover er "EUR", så bruges Triangulær_præcision som hvis triangulation var nødvendig og konvertering fra EUR til EUR blev brugt.

### Eksempler

=EUROKONVERTER(100;"DKK";"EUR") konverterer 100 danske kroner til Euro.

=EUROKONVERTER(100;"EUR";"DKK") konverterer 100 Euro til danske kroner.

## FAKULTET (på engelsk: FACT)

Returnerer fakultets-værdien af et ikke-negativt heltal.

#### Syntaks

FAKULTET(Heltal)

Returnerer Heltal!, fakultets-værdien af Heltal, beregnet som 1*2*3*4* ... * Heltal.

Returnerer fejlen "Ugyldigt argument", hvis argumentet er et negativt heltal.

Returnerer fejlen #VÆRDI hvis argumentet er større end 170, hvilket resulterer i for stort et heltal (cirka 7E+306).

=FAKULTET(0) returnerer 1 per definition.

Hvis argumentet er et tal, som ikke er et heltal, bliver det rundet ned til sin heltalsværdi.

#### Eksempel

=FAKULTET(3) returnerer 6.

=FAKULTET(3,8) returnerer 6.

=FAKULTET(0) returnerer 1.

## FORTEGN (på engelsk: SIGN)

Returnerer fortegnet af et tal. Returnerer 1, hvis tallet er positivt, -1 hvis det er negativt, og 0 hvis det er nul.

#### Syntaks

FORTEGN(Tal)

Tal er tallet hvis fortegn skal findes.

#### Eksempel

=FORTEGN(3,4) returnerer 1.

=FORTEGN(-4,5) returnerer -1.

## GRADER (på engelsk: DEGREES)

Omregner radianer til grader.

#### Syntaks

GRADER(Tal)

Tal er vinklen i radianer, der skal konverteres til grader.

#### Eksempel

=GRADER(PI()) returnerer 180 grader.

## HELTAL (på engelsk: INT)

Runder et tal ned til nærmeste heltal.

#### Syntaks

HELTAL(Tal)

Returnerer Tal rundet ned til det nærmeste heltal.

Negative tal rundes ned til heltallet under.

#### Eksempel

=HELTAL(5,7) returnerer 5.

=HELTAL(-1,3) returnerer -2.

## KOMBIN (på engelsk: COMBIN)

Returnerer antallet af kombinationer for elementer uden gentagelse.

#### Syntaks

KOMBIN(Antal_1; Antal_2)

Antal_1 er antallet af elementer i mængden.

Antal_2 er antallet af elementer, der skal vælges fra mængden.

KOMBIN returnerer antal sorterede måder at vælge disse elementer. Hvis der for eksempel er 3 elementer, A, B og C i en mængde, kan du vælge 2 elementer på 3 forskellige måder, nemlig AB, AC og BC.

KOMBIN implementerer formlen: Antal_1!/(Antal_2!*(Antal_1-Antal_2)!)

#### Eksempel

=KOMBIN(3; 2) returnerer 3.

## KOMBINA (på engelsk: COMBINA)

Returnerer antallet af kombinationer for en delmængde af elementer inklusiv gentagelser.

#### Syntaks

KOMBINA(Antal_1; Antal_2)

Antal_1 er antallet af elementer i mængden.

Antal_2 er antallet af elementer, der skal vælges fra mængden.

KOMBINA returnerer antal måder, hvorpå disse elementer kan vælges, hvor rækkefølgen af udvælgelsen ikke er vigtig og hvor samme element gerne må bruges flere gange. Hvis der for eksempel er 3 elementer, A, B og C i en mængde, kan du vælge 2 elementer på 6 forskellige måder, nemlig AA, AB, AC, BB, BC og CC.

KOMBINA implementerer formlen: (Antal1+Antal2-1)! / (Antal2! (Antal1-1)!)

#### Eksempel

=KOMBINA(3; 2) returnerer 6.

## KONVERTER_OOO (på engelsk: CONVERT_OOO)

Konverterer Euro til en valutaværdi udtrykt i en af de forældede valutaer fra en af de 19 medlemsstater i Eurozonen og omvendt. Konverteringen benytter de fastlåste valutakurser, som de forældede valutaer indgik i Euroen med.

Vi anbefaler brug af den mere fleksible funktion EUROKONVERTER (på engelsk: EUROCONVERT) til at konvertere mellem disse valutaer. KONVERTER_OOO er ikke en standardiseret funktion og kan heller ikke flyttes mellem platforme.

#### Syntaks

CONVERT_OOO(Værdi; "Tekst1"; "Tekst2")

Værdi er det valutabeløb, der skal konverteres.

Tekst1 en tre-tegns streng, der angiver den valuta, der skal konverteres fra.

Tekst2 er en tre-tegns streng, der angiver den valuta, der skal konverteres til. is a three-character string that specifies the currency to be converted to.

Tekst1 og Tekst2 skal hver for sig antage en af de følgende valutaer: "ATS", "BEF", "CYP", "DEM", "EEK", "ESP", "EUR", "FIM", "FRF", "GRD", "IEP", "ITL", "LTL", "LUF", "LVL", "MTL", "NLG", "PTE", "SIT" eller "SKK".

Én og kun én af Tekst1 og Tekst2 skal være lig med "EUR".

#### Eksempel

=KONVERTER_OOO(100;"ATS";"EUR") returnerer euroværdien af 100 østrigske Schillings.

=KONVERTER_OOO(100;"EUR";"DEM") konverterer 100 euro til D-mark.

Se wikisiden KONVERTER_OOO (på engelsk: CONVERT_OOO) og få flere detaljer om denne funktion.

## KVOTIENT (på engelsk: QUOTIENT)

Returnerer heltalsresultatet af en division.

#### Syntaks

KVOTIENT(Tæller; Nævner)

Returnerer heltalsdelen af Tæller divideret med Nævner.

KVOTIENT svarer til HELTAL(tæller/nævner) for tæller og nævner med samme fortegn, bortset fra, at det kan returnere fejl med forskellige fejlkoder. Mere generelt svarer det til HELTAL(tæller/nævner/FORTEGN(tæller/nævner))*FORTEGN(tæller/nævner).

#### Eksempel

=KVOTIENT(11; 3) returnerer 3. Resten på 2 går tabt.

## KVROD (på engelsk: SQRT)

Returnerer den positive kvadratrod af et tal.

#### Syntaks

KVROD(Tal)

Returnerer den positive kvadratrod af Tal.

Tal skal være positiv.

#### Eksempel

=KVROD(16) returnerer 4.

=KVROD(-16) returnerer fejlen ugyldigt argument.

## KVRODPI (på engelsk: SQRTPI)

Returnerer kvadratroden af (pi gange et tal).

#### Syntaks

KVRODPI (Tal)

Returnerer den positive kvadratrod af (PI ganget med Tal).

Dette er det samme som KVROD(PI()*Tal).

#### Eksempel

=KVRODPI(2) returnerer kvadratroden af (2pi), omtrent 2,506628.

## LIGE (på engelsk: EVEN)

Runder et positivt tal op til nærmeste lige heltal og et negativt tal ned til nærmeste lige heltal.

#### Syntaks

LIGE(Tal)

Returnerer Tal rundet op til det nærmeste heltal, væk fra nul.

#### Eksempel

=Lige(2,3) returnerer 4.

=Lige(2) returnerer 2.

=Lige(0) returnerer 2.

=Lige(-0,5) returnerer -2.

## LN (samme navn på engelsk)

Returnerer den naturlige logaritme til et tal baseret på konstanten e. Værdien af e er ca. 2,71828182845904.

#### Syntaks

LN(Tal)

Tal er den værdi, hvis naturlige logaritme skal beregnes.

#### Eksempel

=LN(3) returnerer den naturlige logaritme af 3 (omtrent 1,0986).

=LN(EKSP(321)) returnerer 321.

## LOG (samme navn på engelsk)

Returnerer logaritmen af et tal med det angivne grundtal.

#### Syntaks

LOG( Tal [; Grundtal])

Tal er den værdi, hvis logaritme skal beregnes.

Grundtal er grundtallet for logaritmen. Hvis udeladt benyttes grundtal 10.

#### Eksempel

=LOG(10; 3) returnerer tretalslogaritmen af 10 (cirka 2,0959).

=LOG(7^4; 7) returnerer 4.

## LOG10 (samme navn på engelsk)

Returnerer titalslogaritmen af et tal.

#### Syntaks

LOG10(Tal)

Returnerer titalslogaritmen af Tal.

#### Eksempel

=LOG10(5) returnerer titalslogaritmen af 5 (cirka 0,69897).

## MAFRUND (på engelsk: MROUND)

Returnerer et tal afrundet til det nærmeste multiplum af et andet tal.

#### Syntaks

MAFRUND(Værdi; Multiplum)

Returnerer Værdi afrundet til det nærmeste multiplum af Multiplum.

En alternativ implementering ville være Multiplum * ROUND(Værdi/Multiplum).

#### Eksempel

=MAFRUND(15,5; 3) returnerer 15, da 15,5 er nærmere 15 (= 3*5) end 18 (= 3*6).

=MAFRUND(1,4; 0,5) returns 1,5 (= 0,5*3).

## MINDSTE.FÆLLES.MULTIPLUM (på engelsk: LCM)

Returnerer det mindste fælles multiplum af ét eller flere heltal.

#### Syntaks

MINDSTE.FÆLLES.MULTIPLUM(Heltal 1 [; Heltal 2 [; … [; Heltal 255]]])

Heltal 1; Heltal 2; … ; Heltal 255 er heltal, referencer til celler eller til celleområder med heltal.

Denne funktion ignorerer al tekst og tomme celle indenfor et dataområde. Hvis du har mistanke om forkerte resultater fra denne funktion, kigger du efter tekst i dataområderne. For at fremhæve tekstindhold i dataområdet bruger du funktionaliteten Fremhæv værdier.

#### Eksempel

Hvis du indtaster tallene 512; 1024 og 2000 som heltal 1; 2 og 3, så returneres 128000.

## MINDSTE.FÆLLES.MULTIPLUM_EXCEL2003 (på engelsk: LCM_EXCEL2003)

Resultatet er det mindste fælles multiplum af en liste af tal.

De funktioner, hvis navne ender med _ADD eller EXCEL2003, returnerer de samme resultater som de tilsvarende Microsoft Excel 2003 funktioner uden endelse. Brug funktionerne uden endelse for at få resultater baseret på internationale standarder.

#### Syntaks

MINDSTE.FÆLLES.MULTIPLUM_EXCEL2003(Tal 1 [; Tal 2 [; … [; Tal 255]]])

Tal 1; Tal 2; …; Tal 255 er tal, referencer til celler eller til celleområder med tal.

#### Eksempel

=MINDSTE.FÆLLES.MULTIPLUM_EXCEL2003(5;15;25) returnerer 75.

## MULTINOMIAL (samme navn på engelsk)

Returnerer fakultetet af summen af argumenterne divideret med produktet af fakultetet af argumenterne.

#### Syntaks

MULTINOMIAL(Tal 1 [; Tal 2 [; … [; Tal 255]]])

Tal 1; Tal 2; …; Tal 255 er tal, referencer til celler eller til celleområder med tal.

Denne funktion ignorerer al tekst og tomme celle indenfor et dataområde. Hvis du har mistanke om forkerte resultater fra denne funktion, kigger du efter tekst i dataområderne. For at fremhæve tekstindhold i dataområdet bruger du funktionaliteten Fremhæv værdier.

#### Eksempel

=MULTINOMIAL(F11:H11) returnerer 1260, hvis F11 til H11 indeholder værdierne 2, 3 og 4. Dette svarer til formlen =(2+3+4)! / (2!*3!*4!)

## PI (samme navn på engelsk)

Returnerer 3,14159265358979, værdien af den matematiske konstant Pi med 14 decimaler.

#### Syntaks

PI()

#### Eksempel

=PI() returnerer 3,14159265358979.

## POTENS (på engelsk: POWER)

Returnerer resultatet af en potensopløftning.

#### Syntaks

POTENS(Grundtal; Eksponent)

Returnerer Grundtal opløftet til eksponenten Eksponent.

Det samme resultat kan opnås ved at bruge eksponentierings-operatoren ^: base^eksponent

=POTENS(0;0) returnerer 1; =POTENS(0;X) rapporterer fejlen #NUM! når eksponenten X er negativ.

=POTENS(B;X) kan rapportere eller ikke rapportere fejlen #NUM! når B er negativ og X ikke er et heltal.

#### Eksempel

=POTENS(4;3) returnerer 64, som er 4 opløftet i 3. potens.

=4^3 returnerer også 4 opløftet i 3. potens.

=POTENS(2;-3) returnerer 0,125.

=POTENS(-2;1/3) returnerer -1,25992104989487.

=POTENS(-2;2/3) returnerer #NUM!-fejlen.

## PRODUKT (på engelsk: PRODUCT)

Ganger alle tallene givet som argumenter og returnerer produktet.

#### Syntaks

PRODUKT(Tal 1 [; Tal 2 [; … [; Tal 255]]])

Tal 1; Tal 2; …; Tal 255 er tal, referencer til celler eller til celleområder med tal.

Denne funktion ignorerer al tekst og tomme celle indenfor et dataområde. Hvis du har mistanke om forkerte resultater fra denne funktion, kigger du efter tekst i dataområderne. For at fremhæve tekstindhold i dataområdet bruger du funktionaliteten Fremhæv værdier.

#### Eksempel

=PRODUKT(2; 3; 4) returnerer 24.

## RADIANER (på engelsk: RADIANS)

Konverterer grader til radianer.

#### Syntaks

RADIANER(Tal)

Tal er vinklen i grader, som skal konverteres til radianer.

#### Eksempel

=RADIANER(90) returnerer 1,5707963267949, som er pi/2 med Calcs nøjagtighed.

## REST (på engelsk: MOD)

Returnerer resten ved division af et heltal med et andet.

#### Syntaks

REST(Tæller; Nævner)

For heltallige argumenter returnerer denne funktion Tæller rest Nævner, det vil sige resten, når Tæller divideres med Nævner.

Denne funktion er implementeret som Tæller - Nævner * HELTAL(Tæller/Nævner), og denne formel giver resultatet, hvis argumenterne ikke er et heltal.

#### Eksempel

=REST(22; 3) returnerer 1, resten når 22 divideres med 3.

=REST(11,25; 2,5) returnerer 1,25.

## RUND.NED

Afkortere et tal, mens den beholder et angiver antal decimalcifre.

## RUND.OP (på engelsk: ROUNDUP)

Runder et tal op, væk fra nul, i henhold til den angivne præcision.

#### Syntaks

RUND.OP( Tal [; Antal])

Returnerer Tal rundet op (væk fra nul) med Antal decimaler. Hvis Antal udelades eller er nul, runder funktionen op til et heltal. Hvis Antal er negativ, runder funktionen op til næste 10, 100, 1000 etc.

Denne funktion runder væk fra nul. Se RUND.NED og AFRUND for alternativer (på engelsk: ROUNDDOWN og ROUND).

#### Eksempel

=RUND.OP(1,1111; 2) returnerer 1,12.

=RUND.OP(1,2345; 1) returnerer 1,3.

=RUND.OP(45,67; 0) returnerer 46.

=RUND.OP(-45.67) returnerer -46.

=RUND.OP(987,65; -2) returnerer 1000.

## SEC (samme navn på engelsk)

Returnerer secans af en given vinkel (i radianer). Secans af en vinkel er det samme som 1 divideret med cosinus til vinklen.

Denne funktion er tilgængelig siden LibreOffice 3.5.

#### Syntaks

SEC(Tal)

Returnerer (den trigonometriske) secans af Tal, vinklen i radianer.

For at returnere secans af en vinkel i grader skal du bruge funktionen RADIANER.

#### Eksempel

=SEC(PI()/4) returnerer ca. 1.4142135624, hvilket er 1 divideret med cosinus af PI/4 radianer.

=SEC(RADIANER(60)) returnerer 2, secans af 60 grader.

## SECH (samme navn på engelsk)

Returnerer den hyperbolske secans af et tal.

Denne funktion er tilgængelig siden LibreOffice 3.5.

#### Syntaks

SECH(Tal)

Returnerer den hyperbolske secans af Tal.

#### Eksempel

=SECH(0) returnerer 1, den hyperbolske secans af 0.

## SERIESUM (samme navn på engelsk)

Summerer de første elementer af en potensrække.

SERIESUM(x;n;m;c) = c1xn + c2xn+m + c3xn+2m + ... + cixn + (i-1)m.

#### Syntaks

SERIESUM(X; N; M; Koefficienter)

X er inputværdien for potensrækken

N er startpotensen

M er forøgelsen af N

Koefficienter er en række af koefficienter. For hver koefficient bliver rækkens sum udvidet med et led.

#### Eksempel

=SERIESUM(A1; 0; 1; {1; 2; 3}) beregner værdien af 1+2x+3x2, hvor x er værdien i celle A1. Hvis A1 indeholder 1, returnerer formlen 6; hvis A1 indeholder 2, returnerer formlen 17; hvis A1 indeholder 3, returnerer formlen 34 og så videre.

Se wikisiden SERIESUM (på engelsk: SERIESSUM) for at se flere detaljer om denne funktion.

## SIN (samme navn på engelsk)

Returnerer sinus af den givne vinkel (i radianer).

#### Syntaks

SIN(Tal)

Returnerer (den trigonometriske) sinus af Tal, vinklen i radianer.

For at returnere sinus af en vinkel i grader skal du bruge funktionen RADIANER.

#### Eksempel

=SIN(PI()/2) returnerer 1, sinus til pi/2 radianer.

=SIN(RADIANER(30)) returnerer 0,5, sinus af 30 grader.

## SINH (samme navn på engelsk)

Returnerer et tals hyperbolske sinus.

#### Syntaks

SINH(Tal)

Returnerer den hyperbolske sinus af Tal.

#### Eksempel

=SINH(0) returnerer 0, den hyperbolske sinus af 0.

## SLUMP (på engelsk: RAND)

Returnerer et tilfældigt tal mellem 0 og 1.

Denne funktion genberegnes altid, når som helst der sker en genberegning.

#### Syntaks

SLUMP( )

Denne funktion danner et nyt tilfældigt tal hver gang Calc genberegner. For at tvinge Calc til at genberegne kan du trykke på F9.

For at generere et tilfældigt tal, der aldrig genberegnes, enten:

- Kopiér celler, der hver for sig indeholder =SLUMP() og brug Redigér ▸ Indsæt speciel (med Indsæt alt og Formler ikke markerede og Tal markeret).

- Brug kommandoen Udfyld celler med tilfældige tal (Ark ▸ Udfyld celler ▸ Fyld tilfældige tal).

- Brug funktionen SLUMP.NV() til ikke-flygtige, tilfældige tal.

#### Eksempel

=SLUMP() returnerer et tilfældigt tal mellem 0 og 1.

## SLUMP.NV (på engelsk: RAND.NV)

Returnerer et ikke-flygtigt, tilfældigt tal mellem 0 og 1.

#### Syntaks

SLUMP.NV()

Denne funktion producerer et ikke-flygtigt, tilfældigt tal ved indtastning. En ikke-flygtig funktion genberegnes ikke ved nyt input-hændelser. Funktionen genberegnes ikke, når du trykker på F9, undtaget når markøren er på den celle, der indeholder funktionen eller du bruger kommandoen Hård genberegning (Genberegn alle funktioner på arket)(Skift+Kommando Ctrl+F9). Funktionen genberegnes, når filen åbnes.

#### Eksempel

=SLUMP.NV() returnerer et ikke-flygtigt, tilfældigt tal mellem 0 og 1.

#### Tekniske oplysninger

Denne funktion er tilgængelig siden LibreOffice 7.0.

Denne funktion er IKKE en del af standarden Open Document Format for Office Applications (OpenDocument) Version 1.3. Part 4: Recalculated Formula (OpenFormula) Format. Navnerummet er

ORG.LIBREOFFICE.RAND.NV

## SLUMPMELLEM (på engelsk: RANDBETWEEN)

Returnerer et tilfældigt heltal tilfældig i et angivet område.

Denne funktion genberegnes altid, når som helst der sker en genberegning.

#### Syntaks

SLUMPMELLEM (Bund; Top)

Returnerer et tilfældigt heltal mellem heltallene Bund og Top (begge inklusive).

Denne funktion danner et nyt tilfældigt tal hver gang Calc genberegner. Tving Calc til at genberegne ved at trykke på F9.

For at generere tilfældige tal, som aldrig bliver genberegnet, skal du kopiere celler, der indeholder denne funktion, og bruge Redigér ▸ Indsæt Speciel (med Indsæt alt og ikke Formler markeret og Tal markeret).

#### Eksempel

=SLUMPMELLEM (20;30) returnerer et heltal på mellem 20 og 30.

## SLUMPMELLEM.NV (på engelsk: RANDBETWEEN.NV)

Returnerer et ikke-flygtigt, tilfældigt heltal inden for et angivet område.

#### Syntaks

SLUMPMELLEM.NV(Mindst; Størst)

Returnerer et ikke-flygtigt tilfældigt heltal mellem heltallene Bund og Top (begge inklusive). En ikke-ikke-flygtig funktion funktion genberegnes ved nyt input-hændelser eller tryk på F9. Funktionen genberegnes imidlertid, når du trykker på F9 med markøren på cellen, der indeholder funktionen, når du åbner filen, når du bruger kommandoen Hård genberegning (Genberegn alle funktioner på arket)(Skift+Kommando Ctrl+F9) og når Top eller Bund genberegnes.

#### Eksempel

=SLUMPMELLEM.NV(20;30) returnerer et ikke-flygtigt heltal mellem 20 og 30.

=SLUMPMELLEM.NV(A1;30) returnerer et ikke-flygtigt heltal mellem værdien i celle A1 og 30. Funktionen genberegnes, når indholdet i celle A1 ændres.

#### Tekniske oplysninger

Denne funktion er tilgængelig siden LibreOffice 7.0.

Denne funktion er IKKE en del af standarden Open Document Format for Office Applications (OpenDocument) Version 1.3. Part 4: Recalculated Formula (OpenFormula) Format. Navnerummet er

ORG.LIBREOFFICE.RANDBETWEEN.NV

## STØRSTE.FÆLLES.DIVISOR (på engelsk: GCD)

Returnerer den største fælles divisor til to eller flere heltal.

Den største fælles divisor er det største positive heltal, som kan dele hvert af de givne heltal uden rest.

#### Syntaks

STØRSTE.FÆLLES.DIVISOR(Heltal 1 [; Heltal 2 [; … [; Heltal 255]]])

Heltal 1; Heltal 2; … ; Heltal 255 er heltal, referencer til celler eller til celleområder med heltal.

Denne funktion ignorerer al tekst og tomme celle indenfor et dataområde. Hvis du har mistanke om forkerte resultater fra denne funktion, kigger du efter tekst i dataområderne. For at fremhæve tekstindhold i dataområdet bruger du funktionaliteten Fremhæv værdier.

#### Eksempel

=STØRSTE.FÆLLES.DIVISOR(16;32;24) giver resultatet 8, fordi 8 er det største tal, som går op i 16, 24 og 32 uden at give en rest.

=STØRSTE.FÆLLES.DIVISOR(B1:B3) hvor cellerne B1, B2, B3 indeholde 9, 12, 9 giver 3.

## STØRSTE.FÆLLES.DIVISOR_EXCEL2003 (på engelsk: GCD_EXCEL2003)

Resultatet er den største fælles divisor til en liste af tal.

De funktioner, hvis navne ender med _ADD eller EXCEL2003, returnerer de samme resultater som de tilsvarende Microsoft Excel 2003 funktioner uden endelse. Brug funktionerne uden endelse for at få resultater baseret på internationale standarder.

#### Syntaks

STØRSTE.FÆLLES.DIVISOR_EXCEL2003(Tal 1 [; Tal 2 [; … [; Tal 255]]])

Tal 1; Tal 2; …; Tal 255 er tal, referencer til celler eller til celleområder med tal.

#### Eksempel

=STØRSTE.FÆLLES.DIVISOR_EXCEL2003(5;15;25) returnerer 5.

## SUBTOTAL (samme navn på engelsk)

Beregner delsammentællinger. Hvis et område allerede indeholder delsammentællinger, vil disse ikke blive brugt til videre beregninger. Brug denne funktion sammen med Autofilter for kun at tage de filtrerede dataposter i betragtning.

#### Syntaks

SUBTOTAL(Funktion; Område)

Funktion er et tal, som står for en af de følgende funktioner:

Funktionsindeks (inkluderer skjulte værdier) | Funktionsindeks (ignorerer skjulte værdier) | Funktion
--- | --- | ---
1 | 101 | MIDDEL (på engelsk: AVERAGE)
2 | 102 | TÆL (på engelsk: COUNT)
3 | 103 | TÆLV (på engelsk: COUNTA)
4 | 104 | MAKS (på engelsk: MAX)
5 | 105 | MIN (samme navn på engelsk)
6 | 106 | PRODUKT (på engelsk: PRODUCT)
7 | 107 | STDAFV (på engelsk: STDEV)
8 | 108 | STDAFVP (på engelsk: STDEVP)
9 | 109 | SUM (samme navn på engelsk)
10 | 110 | VARIANS (på engelsk: VAR)
11 | 111 | VARIANSP (på engelsk: VARP)

Brug tallene 1-11 for at inkludere manuelt skjulte rækker eller 101-111 for at ekskludere dem; celler der er filtreret væk ekskluderes altid.

Område er området, hvis celler er inkluderede.

Denne funktion ignorerer al tekst og tomme celle indenfor et dataområde. Hvis du har mistanke om forkerte resultater fra denne funktion, kigger du efter tekst i dataområderne. For at fremhæve tekstindhold i dataområdet bruger du funktionaliteten Fremhæv værdier.

#### Eksempel

Du har en tabel i celleområdet A1:B6 som indeholder en materialeliste for 10 studenter.

| A | B
--- | --- | ---
1 | VARE | ANTAL
2 | Pen | 10
3 | Pensel | 10
4 | Notesblok | 10
5 | Viskelæder | 10
6 | Blyantspidser | 10

Lad os sige at den ene række er manuelt skjult. Så viser den første formel summen af de 5 tal, som blev filtreret; den anden viser kun summen af de 4 viste tal.

=SUBTOTAL(9;B2:B6) returnerer 50.

=SUBTOTAL(109;B2:B6) returnerer 40.

## SUMKV (på engelsk: SUMSQ)

Beregner en gruppe tals kvadratsum.

#### Syntaks

SUMKV(Tal 1 [; Tal 2 [; … [; Tal 255]]])

Tal 1; Tal 2; …; Tal 255 er tal, referencer til celler eller til celleområder med tal.

Denne funktion ignorerer al tekst og tomme celle indenfor et dataområde. Hvis du har mistanke om forkerte resultater fra denne funktion, kigger du efter tekst i dataområderne. For at fremhæve tekstindhold i dataområdet bruger du funktionaliteten Fremhæv værdier.

#### Eksempel

Hvis du indtaster tallene 2; 3; og 4 som Tal-argumenterne 1 ; 2 og 3, returneres resultatet 29.

## TAN (samme navn på engelsk)

Returnerer tangens til den givne vinkel (i radianer).

#### Syntaks

TAN(Tal)

Returnerer (den trigonometriske) tangens af Tal, vinklen i radianer.

For at returnere tangens af en vinkel i grader skal du bruge funktionen RADIANER.

#### Eksempel

=TAN(PI()/4) returnerer 1, tangens af pi/4 radianer.

=TAN(RADIANER(45)) returnerer 1, tangens til 45 grader.

## TANH (samme navn på engelsk)

Returnerer et tals hyperbolske tangens.

#### Syntaks

TANH(Tal)

Returnerer den hyperbolske tangens af Tal.

#### Eksempel

=TANH(0) returnerer 0, den hyperbolske tangens af 0.

## ULIGE (på engelsk: ODD)

Runder et positivt tal op til nærmeste ulige heltal og et negativt tal ned til nærmeste ulige heltal.

#### Syntaks

ULIGE(Tal)

Returnerer Tal rundet op til næste ulige heltal, væk fra nul.

#### Eksempel

=ULIGE(1,2) returnerer 3.

=ULIGE(1) returnerer 1.

=ULIGE(0) returnerer 1.

=ULIGE(-3,1) returnerer -5.

Relaterede emner

Funktioner efter kategori