Indhold

# Angivelse af forskellige sidehoveder og -fødder

Du kan bruge forskellige sidehoveder og -fødder på forskellige sider i dit dokument, sålænge siderne bruger forskellige sidetypografier. LibreOffice tilbyder flere foruddefinerede sidetypografier såsom Første side, Venstre side og Højre side, eller du kan oprette en brugerdefineret sidetypografi.

Du kan også bruge det spejlede layout, hvis du ønsker at tilføje et sidehoved til en sidetypografi, som har forskellige indre og ydre sidemarginer. For at anvende denne mulighed på en sidetypografi, vælg Formatér ▸ Sidetypografi, klik på fanebladet Side, og i området Layoutindstillinger vælger du "Spejlet" i feltet Sidelayout.

For eksempel kan du bruge sidetypografier til at angive forskellige sidehoveder til lige og ulige sider i et dokument.

1. Åbn et nyt tekstdokument.

2. Vælg Vis ▸ Typografier og klik på ikonet Sidetypografier i sidepanelområdet Typografier.

3. Højreklik "Højre Side" på listen af sidetypografier og vælg Ændre.

4. I dialogen Sidetypografier klikker du på fanebladet Sidehoved.

5. Vælg Vis sidehoved og klik på fanebladet Generelt.

6. I feltet Næste typografi, vælg "Venstre side".

7. Klik på OK.

8. I dialogen Typografier, højreklik "Venstre side" på listen af sidetypografier og vælg Ændre.

9. I dialogen Sidetypografier, klik på fanebladet Sidehoved.

10. Vælg Vis sidehoved og klik på fanebladet Generelt.

11. I feltet Næste typografi, vælg "Højre side".

12. Klik på OK.

13. Dobbeltklik "Højre Side" på listen af sidetypografier, for at anvende typografien på den aktuelle side.

14. Angiv tekst eller grafik i sidehovedet til typografien venstre side. Efter at den næste side er tilføjet til dit dokument, indtast tekst eller grafik i sidehovedet til typografien højre side.

Relaterede emner

Om sidehoveder og -fødder

Oprettelse af en sidetypografi baseret på den aktuelle side

Indsættelse af et kapitelnavn og -værdi i et sidehoved eller en sidefod

Formatering af sidehoveder eller sidefødder