Indhold

# Ændring af en billedforankring

Billeder indsættes i Calc-regneark som standard forankret i celler og ændrer ikke størrelse, når cellen flyttes.

Billeder kan forankres på tre forskellige måder:

- Til celle: billedet flytter sammen med cellen, når der kopieres, sorteres eller indsættes og slettes celler over eller til venstre for cellen med forankringen.

- Til celle (ændrer størrelse med cellen): billedet flyttes sammen med cellen. Derudover ændres billedhøjde og -bredde, hvis cellen med forankringen ændres senere. Billedformatet følger det senere format på den celle, der indeholder forankringen.

- Til side: billedets placering på siden påvirkes ikke af ordning eller flytning af celler.

## Ændring af et billedes forankring

Markér billedet og vælg Formatér ▸ Forankring eller vælg Forankring på billedets kontekstmenu.

De oprindelige størrelser på billedet og cellen bevares, mens indstillingerne for hele rækken eller hele kolonnen videregives ved både Til celle og Til celle (ændrer størrelse med cellen)