Indhold

# Diagramtype Søjle og Bjælke

På den første side i Diagramguiden kan du vælge en diagramtype.

For at tilgå denne kommando...

#### Fra menulinen:

Vælg Indsæt ▸ Diagram ▸ Diagramtype...

#### Fra brugerfladen med faneblade:

Vælg Indsæt ▸ Diagram ▸ Diagramtype...

#### Fra værktøjslinjer:

Vælg Indsæt Diagram.

Vælg derefter Søjle eller Bjælke.

## Søjle

Denne type viser et søjlediagram eller en bjælkegraf med lodrette søjler. Højden af hver søjle er proportionel med værdien. X-aksen viser kategorier. Y-aksen viser værdien for hver kategori.

### Normal

Denne undertype viser alle dataværdier, som tilhører kategorier ved siden af hinanden. Hovedfokus er på de individuelle absolutte værdier, sammenlignet med alle andre værdier.

Normal

### Stablet

Denne undertype viser dataværdierne for hver kategori ovenpå hinanden. Hovedfokus er den samlede kategoriværdi og det individuelle bidrag fra hver værdi indenfor kategorien.

Stablet

### Stablet procent

Denne undertype viser den relative procentandel af hver dataværdi i forhold til summen for kategorien. Hovedfokus er på det relative bidrag af hver værdi til kategoriens sum.

Stablet procent

### 3D-visning

Du kan aktivere en 3D-visning af dataværdierne. Det 'realistiske' skema forsøger at give den bedste 3D-visning. Skemaet 'Simpel' forsøger at efterligne diagramvisning hos andre kontorprogrammer.

For 3D-diagrammer kan du vælge formen på hver enkelt dataværdi som Boks, Cylinder, Kegle eller Pyramide.

## Bjælke

Denne type viser et bjælkediagram eller en bjælkegraf med vandrette bjælker. Længden af hver bjælke er proportional med værdien. Y-aksen viser kategorier. X-aksen viser værdien for hver kategori.

Undertyperne er de samme som for typen søjler.

Relaterede emner

Vælg en diagramtype

Indsætte diagrammer

Diagramguide ▸ Diagramtype

Diagramguide ▸ Dataområde

Diagramguide ▸ Dataserie

Diagramguide ▸ Diagramelementer